LidanRubinov/Halacha-QA huggingface dataset:
שאלה: ביאת המשיח: כשיגיע המשיח עדיין יהיה לנו יצר הרע?
תשובה: וברכת ד  כן, השינוי יהיה בעיקר בכך שיוכלו לשבת וללמוד בשקט, וממילא גם היצה"ר יפחת, אבל לא יבטל. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דיני אבלות: אביו של אבי נפטר, אנחנו אמורים לצאת לחופשה בטווח החודש. המועד נקבע חודש קודם לפטירה. השאלה האם אנו עדיין יכולים לצאת לחופשה או שעלינו לדחותה או לבטלה. ב מירב
תשובה: וברכת ד  את ואישך יכולים לצאת לחופשה. לגבי אביך יותר קשה להתיר. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לימוד בחזרת הש  ץ: ידועה לי גם ידועה ביקורתו של הרב על בתי הכנסת שלנו, שלעתים נראה כי הם הפכו לספריות, עם כל הספרים ועלוני השבת בהם מעיינים מתפללים רבים בעת התפילה. בנוסף אני מכיר את החשיבות העצומה שהרב רוחש כלפי חזרת שליח הציבור על התפילה. עם כל זאת, רציתי לשאול את הרב בכל הנוגע ללימוד בעת חזרת שליח הציבור על התפילה - ובפרט בנוגע ליחס של רבני דורנו לכך. לא ניתן להתעלם מכך שרבים רבים לומדים במהלך החזרה. לא רק תלמידים ובעלי בתים - אלא גם תלמידי חכמים ורבנים. האם לא הגיעה העת לומר לציבור כי הדבר מותר - בין אם ע"ס דעת יחיד, או ע"ס זה שעמ"י נהג כך? אשמח לקבל התייחסות של הרב לכך
תשובה: גם אני לא מצליח לעתים להתאפק מלעשות זאת. אולם ביסודו של דבר הדבר הנכון לעשות בחזרת הש"ץ הוא להאזין ולענות אמן ביחד עם הציבור. אין הדרכה יותר נכונה מזו בשל העובדה שמדובר בתפילת הציבור, והחזן אינו עומד שם כדי לומר את דבריו שלו מול הקב"ה, אלא את דברינו שלנו. כאשר כל הציבור שותף עם שליח הציבור, רואה בו כמתפלל את תפילת הציבור, עונה אמן על כל ברכה - זוהי תפילה ציבורית אמיתית, וזכות גדולה להיות שותף בה.
שאלה: טבילת כלים: האם כלי סכו"ם של רדד (תוצרת הארץ) טעונים טבילה?
תשובה: לא
שאלה: מעבר דירה: אנו גרים בישוב מעורב, בגרעין שבו קהילה תורנית חמה, אך מוסדות החינוך בו לא מוצאים חן בעיננו, והישוב כמעט לא נותן מענה ופעילויות לילדים. כבר כמה שנים שאני חולמת לעבור לישוב אחר, תורני, מפותח, שנותן מענה ופעילויות לילדים, באופן כזה שתהיה איכות חיים, מוסדות חינוך תורניים מוצלחים, ואוכל להעביר את הימים בכיף עם הילדים. לבעלי היקר קשה לחשוב על מעבר דירה. הוא רוצה להמשיך לגור באותו ישוב, זה קרוב לעיר ולמקום עבודתו, ובכלל - מעבר דירה זה "גהינום" מבחינתו. (הוא עובד הרבה, ואני היא זו שצריכה להעסיק את הילדים ולהעביר איתם יום אחר יום, לעיתים קרובות בשיעמום רב). עד שהוא סוף סוף מסכים אז זה לישוב שאני לא מתחברת אליו כל-כך, אך החינוך בו מצוין. מה לעשות כבוד הרב? אני מרגישה שאני חייבת את המעבר הזה מאוד מאוד, אחרת אני מעבירה ימים על ימים בעצב ובכעס על השיעמום הנוראי בבית, ועל החינוך הרעוע (במוסדות) שילדי מקבלים.
תשובה: ב"ה, צריך לתת משקל נכון לכל אפשרות ורק אז להתקדם, אשמח לעזור בפלפון - 052-7710491 אפשר מחר אחרי השעה 13:00 דני ארגמן
שאלה: תיקון: בשבת האחרונה בעת תפילה אחד המתפללים בטעות מעד על מפסק החשמל וכיבה את האור בעת שחרית וכאשר חזרנו למנחה כשהשמש החלה לשקוע, המקום עדין היה חשוך ולקחתי על עצמי להדליק את האור בכדי לאפשר את התפילה וחשוב לי לציין שמדובר במניין ספרדי במושב תימני זהו מקום שיש בו 5 בתי כנסת עם אופי תפילה תימני והמניין שאספנו הוא רק קיים חודש, בכל אופן בעזות מצח וכעת אני נורא מצער על זה הדלקתי את האור והדבר גרר תגובות די קשות, טענתי שהעוון עלי וציינו שבגלל שיהודי הדליק את האור אסור להם להתפלל ואמרתי להם שלא ידעתי שכך הדבר ועשיתי את זה על מנת לאפשר להם לקיים את התפילה ואם הייתי יודע שזה ימנע מהם להתפלל ולקיים את המצווה הייתי משאיר אותם בחושך עד שהיו מוצאים פיתרון, נמלאתי בתחושה של חום מבושה והתפילה נמשכה בעקבות זאת שעשיתי זאת באי ידיעה שדבר זה עלול לגרום להפסקת התפילה ובזכות זאת קימנו במקום מנחה, סעודה שלישית וערבית, ורק במוצאי שבת חיפשתי לגבי תיקון עבור העוון שעשיתי אך לשווא אך מצאתי שבמידה ויהודים נזקקים לעזרה של גוי על מנת לאפשר תפילה מותר לבקש ממנו וכמו במקרה הזה יש לדרוש מהגוי לשבת לסעודה על מנת שיצא כאילו הוא הדליק את האור לשבת לאכול בכדי להוריד מחומרת העוון, הייתי מעונין לדעת כיצד עלי לתקן את המעוות ולכפר לעצמי הן בהרגשה ואין בפני האחרים על השגיאה שביצעתי, מראש.
תשובה: וברכת ד  דרכי התשובה קשה לכותבם במייל קצר, כמו כן צריך לידע האם האדם יכול לעמוד בדרכי תשובה, על כן אכתוב רק את העקרונות. תחילה אדם צריך להכיר בחטא, ולפי מה שכתבת, אמנם למדת את הנושא, אבל נראה שעליך לחזור חזור היטב על כל הלכות שבת, כדי שלא תכשל עוד חלילה בעוון שבת, שהיא חמורה ויקרה לנו מאד. כמו כן צריך אדם להתוודות על החטא שעשה בתפילה ותחנונים לפני בורא עולם, שעבר על עברה מסוימת. ויפיל תחינתו לפני הקב"ה שימחל לו. קבלה לעתיד שלא יעשה עוד דברים מסופקים ללא שאלת רב או חכם הבקיא בהלכות אלו. או לאחר עיון בספרי ההלכה של דורנו. הקבלה צריכה להיות חזקה כל כך, עד שאפשר לומר שהקב"ה מצטרף לעדות שלא יחזור האדם לזה החטא. לגבי תשובת המשקל, כאן צריך לידע את האדם ומעשהו, ונראה שלדעת הרמ"א יש צורך בארבעים ימי צום, ואפשר למי שקשה מאד לצום אותם שיצום ג  פעמים ב, ה, ב. ואת שאר ימי הצום יחליף בכסף לצדקה. אולם אם זה לא אפשרי אפשר להקל בכך. העולה שהעיקר הכרת החטא, חרטה, וידוי, קבלה לעתיד. ולעסוק תמיד במצוות שבת, ותקבל על עצמך להפיץ את אור השבת והלכותיה, ובמקום שאדם נכשל שם יוכל לתקן, כגון על ידי יסוד שיעור בהל  שבת וכדו. חודש טוב ומבורך בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילה: 1)מה העניין בקדושה שעונים קדוש,ברוך כבוד.,וימלוך מגביהים את הרגליים? 2)יש עניין לעמוד בחזרת הש"צ?
תשובה: 1. כך כתוב בספר "שיבולי הלקט": "מה שנוהגים בני העולם לנענע עצמם בקדושה מצאתי הטעם בשם רש"י, דכתיב (ישעיה ו ד) "וינועו אמות הסיפים מקול הקורא", והעצים והאבנים היו מתנועעים ומזדעזעים מאימת המלך, כל שכן אנו שאנו מכירים שיש לנו להזדעזע מאימתו". 2. הרמב"ם (הלכות תפילה ונשיאת כפים פרק ט, הלכה ג ) כתב: "שליח ציבור. מתחיל ומתפלל בקול רם מתחילת הברכות. והכל עומדים ושומעים ועונין אמן אחר כל ברכה וברכה", ועל פי זה כתב הרמ"א (שו"ע או"ח סי  קכ"ד סעיף ד ): "יש אומרים שכל העם יעמדו כשחוזר הש"צ התפלה". וכתב המשנה ברורה הטעם: "כיון שמכוונים ושומעים מש"ץ, ושומע כעונה וכאלו מתפללין בעצמם דמיא, וכן היה מנהג הקדמונים". ושמעתי מאבי מורי שהעיקר בזה הוא שעומדים בשביל הכוונה, כמו שמתחיל הסעיף בשו"ע שם: "כשש"צ חוזר התפלה, הקהל יש להם לשתוק ולכוין לברכות שמברך החזן ולענות אמן", ולכן מי שיהיה לו יותר קל להתכוון בישיבה - יתכן שיותר טוב שישב. וגם יש לדון במקום שכל הציבור יושב, שיש בזה אולי משום "אל תפרוש מן הציבור". אבל במקום שין מנהג ברור ויתכוון יותר בעמידה- ודאי טוב יותר לעמוד, כדברי הרמב"ם והרמ"א.   התשובה ניתנה ע"י חתן הרב.
שאלה: סרטים לא צנועים - לבנות: לכבוד הרב, לפני כמה זמן ראיתי מספר סרטים לא צנועים. היה לי ממש רגשות אשמה אחרי כן וכבר הפסקתי מאז. אך מזמן לזמן עולה מול עיני דברים שראיתי בעבר ושוב מתאורר בי החשק לראות סרטים כאלו שוב. איך אני יכולה לשכוח את מה שראיתי? רציתי גם לדעת על איזה עבירה עברתי? שמירת עינייפ.ומה מקורו בתורה הלכה.
תשובה: יישר כח על השאלה היפה קודם כל, זו אכן התמודדות לא פשוטה מול היצר הרע, אבל זה חלק מהמסע שלנו בעולם. את כותבת  איך את יכולה לשכוח את מה שראית, וזו באמת שאלה גדולה. המוח שלנו הוא לא  מחשב  שאפשר למחוק וזהו. מצד שני, כל התגברות, כל התקדמות, כל התמדה עוזרת מאד. לכן, כשאת כותבת ביחס לזה שמתעורר החשק, את צריכה להיות גבורה ולעמוד כנגדו. נוסף לכך, הנסיון מלמד שככל שמתמלאים בדברים חיוביים, כך יותר קל להתמודד עם היצר השלילי. זה יכול להיות התנדבות, זה יכול להיות לימוד יומי, זה יכול להיות השקעה בבית ובהורים וכו. לגבי העבירה, אמנם אצל בנות העבירה פחות חמורה מאשר אצל בנים, אבל באופן כללי, זה תחת האיסור  ולא תתורו אחרי לבבכם ואחרי עיניכם  - לא לתור אחרי העיניים שמושכות אותנו לכיוונים שליליים חזקי ואמצי! טוביה tsbias1 gmail.com
שאלה: ריהוט חדש בשלושת השבועות: הזמנו ארון ומיטת ילדים לפני שלושת השבועות, ורציתי לדעת האם מותר להביאם לביתנו בימים אלו (לפני א באב). יש לציין שאנו יכולים להסתדר בנתיים בלעדיהם, למרות שהמצב הנוכחי לא מאוד נוח לנו.
תשובה: ממעטים במשא ובמתן רק בתשעת הימים, כך שאין בעיה. אמנם נהוג שלא מברכים שהחיינו בשלושת השבועות, אבל מאחר והקניה (וממילא השמחה) משותפת למשפחה ולא פרטית (כמו בגד) - מברכים ברכת "הטוב והמטיב" במקום "שהחיינו", ואפשר לברכה גם בשלושת השבועות. תתחדשו!
שאלה: צניעות: קראתי שאסור לאדם להיות יותר מידי צדיק.מה זאת אומרת? לדוגמא : בן אדם עשיר ממש יש לו מאות מיליונים והוא יכול לקנות בית ברמה גבוהה מאוד אבל הוא בוחר לקנות בית כמו של שאר העם מעמד הביניים האם זה יכול להכשיל אותו? האם זה לדוגמא יותר מידי צדיק או צנוע? מראש
תשובה: ב"ה, אל תהיה צדיק הרבה נאמר על מקרים שלא צריך להיות צדיק, למשל צריך לרחם על הבריות, אבל לא על רשעים, ועל זה נאמר אל תהי צדיק הרבה. כך עשה שאול שריחם על אגג מלך עמלק. עשיר שמתנהג בצניעות - אין בזה בעיה, כך התנהג רבי יהודה הנשיא שהיה עשיר גדול, אבל לא נהנה מהעולם הזה, כי היה עסוק ברוחניות. דני ארגמן
שאלה: האם יש אלוהים?: לכבוד הרב רצתי לשאול אם אני יכולה הוכחה לכך שאלוהים קיים אני יודעת שהוא קיים אבל אף פעם לא ידעתי סופית
תשובה: לך. את מגדירה יפה את יחסך לאלוקים: את "יודעת" שהוא קיים- אבל לא "סופית". אני חושב שזה המצב האידיאלי כיום. בדור שיצא ממצרים חוו כולם חווייה של מציאות הקב"ה. היום- הקב"ה לא מתגלה אלינו בניסים גלויים כמו אז. אז את מאמינה במציאות אלוקים, אבל לא יודעת בברור שהוא קיים. בדיוק לפי מה שהקב"ה התגלה לבריות.
שאלה: לשון הרע: לכבוד הרב. אני בזמן האחרון מאוד משתדלת לתקן את המידות. ורציתי לשאול לגבי לשון הרע. כמובן שזה נושא שמאוד קשה להתקדם בו, ובאמת אני מנסה וב"ה גם מצליחה (אם כי לעיתים יש נפילות.) רציתי לשאול מספר שאלות לגבי הנושא- 1. בזמן עצבנות קורה לא אחת שקשה לי לשמור על הפה ולכן אני מוציאה יותר מדי דברים מהפה שאחר-כך אני ממש מתחרטת עליהם! ואני יודעת שזה קרה לי לא פעם אחת. קרה לי על מורה באולפנא שלי (שאני לא כל-כך מסתדרת איתה.) וזה קרה לי על חניך שלי, ועל ה"בוס" שלי בעבודה. בקיצור- אנשים יודעים עם מי אני מסתדרת ועם מי לא ולמה. והכל רק מפעמים שפתאום אחד מהם מרגיז אותי, או שאני נזכרת מדבר שאותו בן-אדם הרגיז אותי. אז- איך אני מתקנת את כל מה שנאמר (בהנחה שהדברים שאמרתי לא אמורים לפגוע בבן-אדם, ואם אני אגש אליו להגיד לו נראלי הוא יעלב.) וגם את כל הלשון הרע שנאמר ולא זכור לי משנים עברו? 2. יש פיתרון לבעיה שלי שכשאני מתרגזת אני מוציאה דברים שאח"כ אני מצטערת עליהם? 3. בנושא אחר- לפעמים בבית אני מסתובבת עם מכנסיים כשאין אנשים זרים, ורציתי לדעת אם לפני כל ברכה (לא תפילה, או גם בשמע ישראל) אני צריכה ללכת ללבוש חצאית? בנוסף- אני אומרת תהילים במיטה לפני ק"ש (ובכך משלימה בחודש ספר תהילים שלם). האם אני צריכה לשים לשם כך חצאית ולהתלבש בצורה מכובדת? 4. בעז"ה אני מתחילה השבוע לעבוד בקיטנה של בנים (כיתות א -ו ). רציתי לדעת - האם מותר לי לגעת (לשם פירגון, כיפים, ענישה וכו.) בילדים - הם עוד לא בני מצווה. לפי מה שקראתי זה אסור מגיל 9, אך האם יש בעיה לצורך ענישה או בעיית התנהגות או פירגון לילדים שצריכים את זה? בנוסף- שנה שעברה הדרכתי ילדים בני 9 (עוד לא ידעתי אז שיש איסור נגיעה מגיל 9 ) ונגעתי בהם. השנה הדרכתי את אותם ילדים במשך השנה במסגרת חוג ובמהלך השנה נודע לי על האיסור. אותם ילדים לא מהססים לבוא ולגעת (צ פחה וכאלה.) האם אני צריכה להגיד להם על כך משהו? מצטערת על אורך השאלה!! מוריה
תשובה: יישר כח על השאלות החשובות! 1. יש מחלוקת בין חכמי המוסר (בין החפץ חיים לרבי ישראל סלנטר) אם צריך לבקש סליחה במקרה שבקשת הסליחה רק תפגע. לכן "שב ואל תעשה עדיף". במקום זה, כדאי להתחזק בלימוד הנושא ובהשתדלות לשיפור היחס כלפי אותו אדם. במקרים שלא זוכרים - אין תביעה, והעיקר לקבל מכאן ולהבא. 2. להשתדל שלא להיכנס למצבים כאלה. בזמן כעס אכן קשה לשמור על הלשון, ולכן צריך להתרחק מאוד מן הכעס, ולנסות בכל הכח לברוח ממנו. צריך לזכור שבזמן כעס זה כאילו מישהו אחר שולט בנו ולא אנחנו, ולכן המצב הזה ממש מסוכן לנו, ועלינו לנסות בכל כוחנו להתגבר ולא לתת ליצר הרע לשלוט עלינו. 3. לצורך תפילה צריך להתלבש בצניעות, כיון שבשעת התפילה צריכים להיות לבושים כאילו אנו עומדים לפני מלך. בשאר דברים כברכות, תהילים, קריאת שמע וכדומה - אפשר להקל. 4. לצורך פרגון אסור, כיוון שזו נגיעה המקרבת. לצורך ענישה, תפיסת ילד בורח וכדומה - אם אין אחר שיכול לעשות זאת - מותר. יש להבהיר לילדים שלא מקובל עליך שנוגעים בך, ולדרוש בנעימות אך בתקיפות שלא יגעו בך. בהצלחה!
שאלה: איך לחבור לאדם?: קראתי משפט באורחות צדיקים שאני לא מבין. אודה לכם אם תעזרו לי להבין אותו - "אמרו חכמים: כשתרצה לחבור עם איזה אדם הכעיסהו, ואם יודה לך האמת בשעת כעסו התחבר לו ואם לאו עזוב אותו." אני לא מבין מה זה "יודה לך האמת בשעת כעסו"? מה זה "יודה לך האמת"? לעזרתכם אודה
תשובה: זה פרק שעוסק במידת הכעס בו הוא מבאר את כל השלילה שבמידה זו. הוא מביא משפט מחכם שאומר כך אם אתה רוצה לבחון את האדם תכעיס אותו, אם מידת הכעס לא משבשת עד כדי כך את מידת היושר שלו תיצור אתו קשרי חברות, ואם לא אל תיצור אתו קשרים חברתיים. פירוש המשפט הוא שלמרות הכעס שלו הוא יוכל לומר אתה צודק. ברכה והצלחה. ירון דוראני.
שאלה: תפילה: אם אני יודעת שהקב"ה לא יקשיב לי, אז למה בכלל שווה לי להתאמץ ולהתפלל? זה לא קל לי ואין לי כוחות, ואם ביכנך זה לא יעזור אז למה צריך?
תשובה: איך את יודעת שה  לא יקשיב לך? אני דווקא יודע שה  יקשיב לך, ולא רק שהוא יקשיב, אלא הוא מחכה לשמוע את תפילתך. וכך הבטיח לנו ה : "קרוב ה  לכל קוראיו, לכל אשר יקראוהו באמת". "שומע תפילה". בהצלחה!
שאלה: משנה: 1.נתקלתי בבעיה במשנה מסכת מעשרות פרק ב משנה ה-ו. לפי הכללים של מעשרות, המקח קובע למעשרות רק לאחר גמר מלאכה, אך קודם גמר מלאכה אף אם נמכר מותר לאכול אכילת ארעי מהפירות (ואף שחלק מהפירות ראויים לאכילה הולכים אחר הרוב). במשניות שה-ו, מדובר במקח בפירות שלא נגמרה מלאכתן, כלומר, הם אינם חייבים במעשרות אם מתקיים מקח, אם כן, מדוע יש צורך לאוכלם אחד אחד? 2.מהו המקח שעליו מדובר במשנה ו (בתחילת המשנה)?
תשובה: וברכת ד  שאלה זו כבר נענתה באתר אחר. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שם האב : כשמברכים אדם הוא צריך להגיד את שם האב או האם?
תשובה: בדרך כלל את שם האב, אלא אם מדובר לרפואה, שאז אומרים את שם האם. אריאל (המשיב אינו רב)
שאלה: עצות לשמירת הלשון: אשמח לדעת אם יש לכם עצות לתת לי ולמי שמתקשה בשמירת הלשון. הגעתי למסקנה שאם אני מדברת על אדם אחר יותר מדי דברים שהם לא לעניין זה לא נובע ח"ו מרוע אלא משעמום או מרצון לפתח שיחה עם אחרים. אני יודעת שזהו דבר לא תקין ולפעמים שאני שמה לב לזה אני מפסיקה את הדיבורים הללו למספר ימים וחוזר חלילה. מה אפשר לעשות?
תשובה: לך יקרה! קודם כל אני מתנצלת מאוד מאוד מאוד על האיחור בתשובה. קרתה לנו תקלה יוצאת דופן, ובעקבות כך השאלה שלך חיכתה בממשק פרק זמן ארוך מאוד מאוד. עימך הסליחה!!! אני מקווה שבקשת סליחתי מתקבלת. את שואלת שאלה חשובה מאוד, ואני מאוד מעריכה אותך! כולנו נופלים, ואת, צדיקה, ושואלת איך להתחזק, איך להתקדם! שנזכה ללמוד ממך כולנו!!! את שואלת על דיבור על אנשים אחרים דברים שהם לפי הגדרתך: "לא לעניין". יש כמה מפתחות כדי להתמודד עם הדבר הזה, ואני אוכל לפרוש אותך בפנייך, ואת תבחרי מתוכם את אלו שמתאימים לך: מפתח 1 "בחרי את החברה שאת נמצאת בתוכה!" יש לפעמים מצבים שבהם אנחנו נמצאים בחברה שלא באמת בחרנו, סתם כי אנחנו "זורמים", ודווקא בחברה הזאת מצוי שמדברים על אנשים אחרים. העצה היא לבחור את החברה, זאת אומרת, גם להתרחק מחברה שלא מתאימה לך, וגם, ליצור, בעצמך, את החברה שמתאימה לך. מפתח 2 "מהו התוכן שלך? הכיני את רשימת נושאי שיחה שלך!" את נשמעת בחורה ערכית ומלאת תוכן. על אילו נושאים ותחומי עניין את באמת אוהבת לשוחח? על בישול? על עיצוב הבית? על טיולים? על לימודים? על חלומות ושאיפות להגשים בעתיד? תוכלי להכין לך רשימת נושאים. אפשר גם לדבר על תחומי העניין של החברה שאת מדברת איתה. זה בדרך-כלל מעניין יותר  כשאנו מכווננים לתוכן שלנו כבני-אדם, ולנושאי השיחה אותם אנו מעוניינים לשלב בשיחה, קל יותר לנהל את השיחות כרצוננו. מפתח 3 "החליטי ש"אנשים אחרים" אינם נושא שיחה בשבילך!" ככל שאנו דבקים יותר בהחלטה שאנשים אחרים אינם נושאי שיחה בשבילנו, כך קל לנו יותר עם נקיות הלשון שלנו. כשמדברים על אנשים אחרים, הזליגה לכיוון דיבורים אסורים הרבה יותר קרובה אלינו. כשמחליטים שאנשים אחרים אינם נושא שיחה בשבילנו כלל וכלל   החיים הופכים להיות פתאום הרבה יותר קלים. בהצלחה רבה!! ויישר-כוח על שאלתך!!! רינה,
שאלה: האם לפרק את הקשר?: אני יוצא עם מישהי כבר כמה זמן. ואנחנו רציניים. אבל יש בינינו עניין קריטי שאנחנו לא מגיעים להסכמה לגביו - וזה הנושא של טלוויזיה בבית במידה ונתחתן. אני לא רוצה שתהיה, והיא כן רוצה שתהיה. והיא לא מוכנה להתפשר על זה. אין לי בעיה שהיא תראה טלויזיה (ואפילו שהילדים ייראו בעתיד) פשוט א-נ-י לא רוצה לראות. והשאלה היא אם זה יתאפשר כשנהיה תחת קורת גג אחת. אנחנו לא מגיעים לעמק השווה בעניין הזה. (אגב, אם זה משנה, כיום שנינו גרים בבתים עם טלויזיה) מה עושים במצב כזה? האם להיפרד בגלל זה?
תשובה: ב"ה, שאלה מאוד עקרונית, אשמח לעזור לך בפלפון 052-7710491 אפשר להתקשר מחר אחרי השעה שלוש. דני ארגמן
שאלה: נידה בבית העלמין: אני מעוניינת להגיע לבית העלמין ליום השנה לפטירתו של אדם שהיה קרוב לליבי. ככל הנראה בתאריך זה אהיה בנידה(חמישה ימים ראשונים). שמעתי בעבר שאסור להיכנס לבית הקברות בנידה. האם זה נכון? מדוע? מה עליי לעשות? אציין כי לצערי לא נכחתי הלוויה או ניחום אבלים כי אני מתגוררת בארץ והגעתי לזמן קצר. מחכה לתשובתך.
תשובה: מקובל שנשים בנידה לא תהינה בבית הקברות עיין בהרחבה:
שאלה: קניה בשלושת השבועות: האם מותר בשלושת השבועות לקנות מתנת לידה לאשתי כשמדובר ברהיט (כורסת הנקה), וכשמדובר בתכשיט? ובשורות טובות.
תשובה: כשיש צורך - קונים. מתנות מיוחדות - אחרי תשעה באב.
שאלה: תאריכי חתונה 2014: אם אפשר לדעת אילו מן התאריכים מתאימים לנישואים. יח אדר ב תשע"ד (20 03 2014) כה אדר ב תשע"ד (27 03 2014) י ניסן תשע"ד (10 04 2014) כד ניסן תשע"ד (24 04 2014) א אייר תשע"ד (01 05 2014) מוצא ספרדי. אילו המועדים שהכי מתאימים לנו. אשמח למענה.
תשובה: י"ח וכ"ה אדר ב, י  בניסן - תאריכים המתאימים לחתונה. כ"ד ניסן וא  אייר - לא ניתן להתחתן בהם כיוון שמדובר בימי ספירת העומר. שתזכו לבניין עדי עד. אריאל (המשיב אינו רב)
שאלה: יום זיכרון לאם וחתונה: חבר טוב שלי מהעבודה מתחתן ביום חמישי, כאשר ביום שישי חל יום הזכרון של אימי שנפטרה לפני כ25 שנה, האם ראוי ללכת לחתונה?
תשובה: א. יום השנה של נפטר הוא יום מיוחד הנוגע לעילוי הנשמה ביום זה. (ע  גשה"ח פל"ב). בגמרא נזכר כי הבנים מצטערים ביום זה (נדרים יב, א), ובפוסקים אף נאמר כי על הבנים להתענות ביום זה. (או"ח תקסח, ויו"ד שעו ברמ"א). אמנם, יש דיון בכך האם תענית זו חובה או רשות. (ע  גשה"ח שם סע  ו). ב. הטעם בהנהגות אלו של צער או תענית של הבנים, הוא משום שיום זה הוא יום דין לנשמת הנפטר (שם) ובהנהגות אלו, מסייעים לנשמת הנפטר להתעלות. לכן, גם עולים לקבר ביום זה, אומרים  קדיש, מדליקים נר ועוד מנהגים (שם) ג. הרמ"א מוסיף, שאסור בליל יום זה לאכול בסעודה (יו"ד שצא, ג). אמנם, מנהג זה אינו מוסכם על הכל, וכתבו פוסקים שלא ראו נוהגים כן (ש"ך שם בשם עט"ז). אחרים דחו טיעון זה, וכתבו, שאין זו ראיה שלא ראה נוהגים כן, ואדרבה יש שראו מנהג זה, ולכן דווקא צריך להחמיר במנהג. (ש"ך) ד. ישנן גם דעות "אמצעיות" בנידון  לדעתם, איסור זה של השתתפות בסעודות, נוהג רק בסעודה של שמחה יתירה, כגון של חתונות, אבל בסעודת "ברית מילה" וכדומה, אין צריך להחמיר (פת"ש שם), ויש שכתבו, שהאיסור הוא דווקא ביום השנה הראשון לאחר הפטירה, ולא בשנים שאחר כך. (פני ברוך לט, כג ועי"ש בהערות) ה. למעשה, נראה לומר, שמכיוון שכיום רוב העולם ממילא מקילים במנהגים אלו, ואינם מתענים או מצטערים ביום זה, ומכיוון שהאיסור אינו ברור ומוסכם על דעת כל הפוסקים - הרוצה להקל בכך, יוכל לסמוך על המתירים. היתר זה נכון בוודאי בשמחת חתונה של אחד מבני המשפחה, ואפשר להקל גם בחתונה של חברים. סיכום: יש מנהג של תענית ביום הזכרון של ההורים (יום ה"יארצייט"), ובפרט ביום השנה הראשון לאחר הפטירה, וכן יש שנהגו שלא להשתתף בסעודה של שמחה, כגון חתונה. מכל מקום נראה להלכה שאין זה חיוב גמור ומוסכם, והמיקל - יש לו על מי לסמוך בחתונה משפחתית, ואף בשל חברים.
שאלה: תרומות ומעשרות: אנחנו מגדלים מזה זמן מה עגבניות על אדן החלון בביתנו. לאחרונה צמחה לנו עגבניה אחת, ורצינו לדעת מה עלינו לעשות מבחינת תרומות ומעשרות לפני שנוכל לאכול אותה.
תשובה: להלן קישור להנחיות להפרשת תרומות ומעשרות כולל מצגת להדגמה. בהצלחה.
שאלה: אבלות: אני באבלות על אבא מה החובה של קריאת קדיש. כלומר כמה פעמים ביום ואיזה מהם הם החובה (למשל בשחרית יש 4 קדישים. איזה מהם חובה)
תשובה: המנהג הוא, שבשנת האבל על אחד ההורים הבן עובר לפני התיבה כ"שליח ציבור" במשך 11 חדשים. מנהג נוסף, שהאבל אומר "קדיש" בשנת האבל על ההורים במשך 11 חדשים. "קדיש יתום" הינו הקדיש שאומרים בתפילת שחרית אחרי "שיר של יום", אחרי "אין כאלוקינו" ואחרי "עלינו לשבח"  בתפילת מנחה ובתפילת ערבית אחרי "עלינו לשבח".
שאלה: איך ללמוד ש  ס?: באיזה ספרים עדיף ללמוד בש"ס או בתלמוד הבבלי ומה ההבדל?
תשובה: ש"ס  שישה סדרי משנה תלמוד בבלי זה פירוש לש"ס שנכתב בבבל. תלמוד ירושלמי- זה פירוש לש"ס שנכתב בארץ ישראל. כיום מקובל ללמוד קודם את התלמוד הבבלי ואחר כך את התלמוד הירושלמי. יש היום גמרות מבוארות המבארים בשפה פשוטה וברורה את התלמוד הבבלי, ואיתם כדאי ללמוד. כדוגמת מהדורת הרב שטיינזלץ, או מהדורת שוטיינשטיין, וכן אפשר ללמוד את הש"ס על ידי שיעוריו המאלפים של הגאון הגדול הרב שבתי סבתו שליט"א (יש לו דיסקים אמפי3 על כל הש"ס). ברכה והצלחה.
שאלה: גמרא: באיזה ספרים עדיף ללמוד בש"ס או בתלמוד הבבלי ומה ההבדל?
תשובה: אם תסביר לי למה אתה מתכוון כשאתה כותב "ש"ס" ןלמה אתה מתכוון כשאתה כותב "תלמוד בבלי"- אולי אוכל לענות על השאלה. כי בדרך כלל כשאומרים "ש"ס" (מחוץ למפלגה, כמובן) מתכוונים לתלמוד הבבלי.
שאלה: מה בין גמרא ובין ש"ס: באיזה ספרים עדיף ללמוד בש"ס או בתלמוד הבבלי ומה ההבדל?
תשובה: אין הבדל - אלו שני כינויים לאותו הדבר: ש"ס   שישה סדרים (הכונה לגמרא) שדנים על שישה סדרי המשנה. תלמוד בבלי   כינוי אחר לאותו דיון על המשנה. יש מהדורות שונות של הש"ס או  תלמוד בבלי  - בכל מהדורה יש מפרשים מסוימים. יכול להיות שמהדורה אחת קוראת לעצמה  תלמוד בבלי  ומהדורה אחרת נקראת  ש"ס  וזה מקור הבילבול שלך.
שאלה: גמרא: באיזה ספרים עדיף ללמוד בש"ס או בתלמוד הבבלי ומה ההבדל?
תשובה: ב"ה, ש"ס זה ראשי תיבות של שיסה סדרי משנה, וש"ס זה גם התלמוד הבבלי. כדאי ללכת לבית המדרש כדי לקבל הדרכה וללמוד. דני ארגמן
שאלה: קנאה בין חברות: מה אני עושה אם חברה שאני ממש רוצה להתקרב אליה בכיתה היא כבר חברה ממש צמודה של מישהי אחרת שאני ממש לא סובלת ובעצם כל פעם שאתקרב אליה החברה המעצבנת תהיה שם. אני נמנעת מלהתקרב למישהי שאני אוהבת ורוצה בחברתה בגלל מי שצמודה אליה כל הזמן. מצד שני איך יכול להיות שמישהו שאתה כל כך אוהב נצמצא ליד מישהו שאתה לא סובל? אולי זה אומר משהו על האדם שאתה רוצה להתקרב אליו? אולי אני צריכה לנסות בכל זאת להתחבר לחברה הזו שאני לא אוהבת. לפני כמה חודשים היינו ררק אני והיא בכיתה והגענו מוקדם והרגשתי שאני אויר בשבילה ומאז אני לא סובלת אותה מצד שני לפני כמה שבועות ישבתי ליד מכונת צילום ואז כנראה לא הייתה לה בררה והיא אמרה וזה קצת מעודד. איך נוהגים במצב שאתה רוצה להתקרב לחברה אבל יש בסביבה שלה כל הזמן בת שאני לא סובלת?
תשובה: תנסי לצאת לרגע מהמבט הפרטי שלך ולבחון את הנושא דווקא מנקודת המבט של זו שאת "לא סובלת". נסי לדמין כיצד היא מרגישה? מה היא מרגישה ממך? כיצד היא היתה מתארת את ההתנהגות שלך? האם את עבורה, לא  מעצבנת? האם היא מרגישה ממך הרבה ידידות ואהבה? האם את לא רוצה שהחברה שאת רוצה להתקרב אליה תהיה רק חברה שלך ולא של זו  המעצבנת? נראה לי שיש כאן מקרה מוכר של ילדה אחת (כנראה מאוד חביבה ומקובלת) ושתי בנות שמבקשות להיות  החברה  שלה. בין שתי הבנות הללו יש תחרות ולכן הם עוינות אחת את השניה. כל אחת רוצה שהבת המקובלת תעזוב את השניה ותהיה רק חברה שלה. על כך אמרו ח -  כל הפוסל במומו פוסל (בבלי קידושין ע): את לא יותר טובה מהבת שאת  לא סובלת, מהבת  המעצבנת. באותה מידה שאת מתארת אותה את מתארת את עצמך. הפתרון האמיתי הוא להבין שלחברה השניה יש אותן זכויות כמו שלך ואותו מעמד כמו שלך. אל תחשבי על דרכים לסלק אותה ואל תתעצבני עליה - תתחילי ללמוד  לסבול  אותה באהדה ולהבין שהדרך היחידה שיש לך להיות עם הבת שאת אוהבת, זה כששלושתיכן יחד.
שאלה: איסור גילוח תספורת בבין המצרים: האם איסור גילוח תספורת בבין המצרים מתייחס אך ורק לזקן הפנים ולשיער הראש? ב מראש.
תשובה: עד שאתה שואל על הורדות שער לגבר בשלשת השבועות עליך לדעת שיש איסור כללי על גבר להוריד שער בגוף. עיין
שאלה: פיתרון של חלום: לפני כמה שנים חלמתי חלום שנשאר בתודעתי והחלטתי לשאול מה פירושו. בעת שירותי בצבא עבדתי בימי שבת בסניף של מזון מהיר. חלמתי חלום ביום חול שלא זכור לי כ"כ, אבל לאחר החלום התעוררתי בשעה 4 בבוקר ומתוך אינסטינקט (או משהו אחר), כתבתי בנייד שלי תזכורת עם - - פסוק, פרק וספר בתנ"ך. לאחר שהגעתי לביתי בדקתי על מה מדובר בפסוק שרשמתי והפסוק היה כדלקמן - "אך לא יחשב אתם הכסף הנתן על ידם כי באמונה הם עשים" (ספר מלכים ב, פרק כב, פסוק ז ), לאחר קריאת פסוק זה קיבלתי צמרמורת בכל גופי והחלטתי להפסיק לעבוד בימי שבת ולהתחיל לשמור יותר על השבת (קידוש תפילין וכו ). מהו לדעתך הפירוש הנכון למקרה של הופעת פסוק זה לאחר חלום. יש לציין כי לא נתקלתי בעבר בפסוק זה כך שלא ניתן להגיד שמדובר במקרה שנובע מתת מודע. גיא.
תשובה: לדעתי הפתרון שנתת לחלום הולם מאוד. ח מלמדים אותנו (ברכות נה:): "אמר רבי יוחנן: השכים ונפל לו פסוק לתוך פיו הרי זו נבואה קטנה". אשריך שזכית לקבל מסר ברור מהשמיים, שהוא כמו נבואה קטנה. בהצלחה!
שאלה: ילד ומקווה: אני בת 34 ולצערי הרב לא מצאתי זוגיות, ולא הקמתי משפחה, יש בחיי גבר, חבר ומאהב, שחזר בתשובה (זו גם הסיבה העיקרית שאנחנו לא ביחד) החלטנו להביא ילד לעולם ביחד, הוא רוצה צאצאים ואני רוצה ילד שיש לו דמות אב ( בניגוד לבנק הזרע שחשבתי עליו ברצינות) מאחר והוא דתי, מאוד קשה לו עם העניין, הוא דורש ממני ללכת למקווה, דבר שהוא מאוד בעייתי עבורי, גם כי אינני מאמינה ובעיקר כי אני לא יכולה להיכנס מאחר ואינני נשואה, מה ניתן לעשות האם יש פיתרון? אני כל כך רוצה שלילד שלי יהיה אבא!
תשובה: ראשית, שתזכי למה שאת מבקשת לטובה. ובשמחה. ואולי אפשר לשנות את ההסתכלות? ואולי אפשר שדווקא כן תשמחי ללכת למקווה. לראות בכך הזדמנות להתחבר לאימותייך הקדומות, לטהרה הגופנית של כל אדם שיכול להיכנס למקום כאילו הוא ברחם מחדש ולהתחדש בו, ולחוש כי את לפני פתיחה חדשה. את יכולה ללכת גם כרווקה. ראי את ההוראות החדשות: ושיהיה בשמחה. האם קבלת תשובה לשאלתך?